FORORD 



Idet jeg- udsender dette 3. Ud. af „DANSK PLANTEVÆKST", vil jeg tørst 

 og fremmest rette en Tak til Bestyrelsen for „DANSK BOTANISK FOR- 

 ENING", fordi den saa beredvillig imødekom mit Ønske om, at den vilde 

 udgive Bogen som et særligt Bind af „BOTANISK TIDSSKRIFT", for at 

 Foreningens mange Medlemmer maatte kunne erholde den for en betydelig 

 lavere Pris, end om den var udkommen gennem et Forlag. Trykningen 

 begyndte for over 3 Aar siden, men af pekuniære Grunde indtraadte der 

 store Afbrydelser, fordi alle Trykningsudgifter steg i saa exorbitant Grad. 

 Bogen vilde ikke en Gang nu have været færdig, om der ikke fra forskellig 

 Side var traadt Hjælp til. Det er mig meget kært at rette en ærbødig Tak 

 til Regering og Rigsdag ; der forhøjede det tidligere bevilgede Statstilskud, 

 og til Administrationen for Julius Skrikes Stiftelse, der paa min Ansøgning 

 bevilgede et betydeligt Tilskud. Ligeledes modtog „Dansk Botanisk Forening" 

 efter egen Ansøgning et værdifuldt Bidrag fra Det Glassenske Fideikommis, 

 for hvilket ogsaa jeg tillader mig at bringe min Tak. 



Jeg har dernæst en hjærtelig Tak at bringe til de mange, der paa anden 

 Vis har hjulpet mig. Prof. G. V. Prytz har gennem hele Bogen paa mange 

 Punkter ud fra sin forstmæssige Viden beriget eller berigtiget min Fremstilling : 

 Mag. sc. Garsten Olsen er Forfatter af Kap. 20; Bryologerne G. Jensen og 

 Aug. Hesselro har dels bestemt indsamlede Mosser, dels givet mig Meddelelser 

 om Mosvegetationen; Mykologerne Severin Petersen og G. Ferdinandsen har 

 givet mig Oplysninger om Svampefloraen. Desværre har jeg af Pladshensyn 

 maattet undlade Benyttelsen af en Del af deres Meddelelser. Dernæst takker 

 jeg ogsaa Geologen Gand. Knud Jessen for Oplysninger om Træernes Ind- 

 vandringstid og Docent R. H. Stamm for de fortrinlige Fotografier, som han 

 har stillet til min Raadighed. Og sluttelig en hjærtelig Tak for det meget 

 store Arbejde, som „Dansk Botanisk Forening"s Formand, Redaktøren af 

 „Botan. Tidsskrift", Professor Dr. L. Kolderup Rosenvinge har haft ved sin 

 omhyggelige Korrektur af hele Bogen. 



Det er ikke uden en vis Ængstelighed, at jeg udsender dette Bind af 

 „Dansk Plantevækst", thi for det første er vore Skoves Naturhistorie be- 



